16/09/2009 | Administración LocalMunicipal
Sada
Secretaría
Aprobación definitiva da modificación da ordenanza fiscal núm.8, reguladora da taxa por licenzas urbanísticas

ANUNCIO Ó non terse presentado durante o período de exposición ó público reclamacións contra o acordo plenario de data 25/06/09, polo que se aprobou provisionalmente a modificación da ordenanza fiscal núm.8, reguladora da taxa por licenzas urbanísticas, enténdese definitivamente adoptado dito acordo, polo que en cumprimento do disposto no artigo 17 do Texto Refundido da Lei Reguladora das Facendas Locais, publícase o texto íntegro de dita modificación: En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das bases de réxime local, e de conformidade co disposto nos artigos 15 e 20.4. h) do Real decreto lexislativo 2/2004, de 5 de marzo, reguladora das facendas locais, este Concello establece a taxa por licenzas urbanísticas, que se rexerá pola presente ordenanza fiscal, as normas da cal atenden ao prevenido no artigo 57 do citado Real decreto lexislativo 2/2004.1. Constitúe o feito impoñible da taxa a actividade municipal, técnica e administrativa tendente a verificar se os actos de edificación e uso do solo a que se refire o artigo 194 da Lei 9/2002, de 30 de decembro, de ordenación urbanística e protección do medio rural, así como a súa normativa de desenvolvemento, e que teñan que realizarse no término municipal, axústanse ao planeamento e lexislación urbanísticas e, no suposto de licenzas de primeira ocupación, se a edificación pode destinarse ao uso pretendido, se se axusta ao proxecto técnico amparado por licenza e se cumpriron as condicións desta e os deberes urbanísticos a ela vencellados.2. Non estarán suxeitas a esta taxa as obras de mero ornato, conservación e reparación que se realicen no interior das vivendas, sempre e cando non precisen de licenza de acordo coa normativa urbanística.1. Son suxeitos pasivos contribuíntes as persoas físicas ou xurídicas e as entidades a que se refire o artigo 35.4 da Lei 58/2003, de 17 de decembro, xeral tributaria: a) Solicitantes da respectiva licenza. b) Executantes das instalacións, construcións e obras cando se procedera sen a preceptiva licenza.2. En todo caso, terán a condición de substitutos do contribuínte, os construtores e contratistas das obras, por imperativo expreso do artigo 23.2 b) do Texto Refundido da Lei Reguladora das Facendas Locais (RD Lexislativo 2/2004 de 5 de marzo), que virán obrigados o pagamento da Taxa e con eles entenderanse as actuacións municipais relativas á xestión e cobro do tributo. Serán responsables solidarios cos suxeitos pasivos os propietarios ou posuidores, ou, no seu caso, arrendatarios dos inmobles nos que se realicen as construcións, instalacións ou obras.1. A cota tributaria determinarase por unha cantidade fixa sinalada segundo a natureza do expediente a tramitar, de acordo coa tarifa que contén o artigo seguinte.2. A cota de tarifa corresponde á tramitación completa do expediente de que se trate, dende a súa iniciación ata a súa resolución final, incluída a certificación e notificación ao interesado do acordo recaído.1.- A contía da taxa, para as licenzas de edificación, demolición e primeira ocupación é o resultado de aplicar ao Orzamento de Execución Material ou, no seu caso, orzamento-memoria detallado, a tarifa sinalada: CONCEPTOTARIFA (%) Obras de nova planta, ampliación, reconstrución ou mellora: Vivendas unifamiliares 0,50 Vivendas plurifamiliares 1,00 Naves, locais e outras instalacións: - ≤ 200 m 2 de superficie construída - > 200 m 2 de superficie construída 0,50 1,00 Licenzas de primeira ocupación Vivendas unifamiliares 0,50 Vivendas plurifamiliares 1,00 Naves, locais e outras instalacións: - ≤ 200 m 2 de superficie construída - > 200 m 2 de superficie construída 0,50 1,00 Demolición de construcións e movemento de terras: 1,00 Outras obras non descritas en apartados anteriores: 1,00 2.- A contía da taxa para os cambios de titularidade de licenzas é de 60 €. 3.- A contía da taxa por carteis visibles desde a vía pública é de 15,00 €/m 2. No suposto de obras de rehabilitación interior de vivendas ou de reforma de locais con destino a actividades industriais ou comerciais gozarán de exención subxectiva aqueles contribuíntes que acrediten no momento da solicitude estar en situación legal de desemprego e non teñan ingresos anuais computables superiores ao IPREM vixente en cada momento e referido a toda a unidade familiar.1. Devéngase a taxa e nace a obriga de contribuír cando se inicie a actividade municipal que constitúe o seu feito impoñible. Para os efectos, entenderase iniciada dita actividade na data de presentación no Rexistro da oportuna solicitude da licenza urbanística, se o suxeito pasivo formulase expresamente esta.2. Cando as obras se iniciasen ou executasen sen ter obtido a oportuna licenza, a taxa devengarase cando se inicie efectivamente a actividade municipal do expediente de reposición da legalidade urbanística.1. As persoas interesadas na obtención dunha licenza urbanística presentarán, previamente, no rexistro xeral a oportuna solicitude, achegando proxecto técnico visado polo Colexio Oficial respectivo, ou, no suposto de que a natureza do feito impoñible non requira ou esixa proxecto técnico, achegarase un orzamento-memoria detallado das obras a realizar.2. Se despois de formulada a solicitude de licenza se modificase ou ampliase o proxecto inicial deberá poñerse en coñecemento da Administración Municipal, achegando o novo orzamento ou o reformado e, no seu caso, planos e memorias da modificación ou ampliación.1.- De acordo previsto no artigo 27 do Real Decreto lexislativo 2/2004, establécese o réxime de autoliquidación da taxa, segundo o modelo establecido polo Concello. Para os efectos, o solicitante presentará, de xeito simultáneo á solicitude da licenza, xustificante de ter ingresado a cota tributaria correspondente.2.- As autoliquidacións, unha vez comprobadas, darán lugar a liquidación provisional. Unha vez rematadas as obras, e previa comprobación dos servizos municipais, practicarase a liquidación definitiva e, no seu caso, conxuntamente coa licenza de primeira ocupación. En todo o relativo á cualificación de infraccións tributarias, así como das sancións que ás mesmas corresponden en cada caso, estarase ao disposto nos artigos 178 e seguintes da Lei xeral tributaria e a súa normativa de desenvolvemento. A presente Ordenanza fiscal, que foi aprobada polo Pleno da Corporación en sesión celebrada o día 25 de xuñode dous mil nove, entrará en vigor o mesmo día da súa publicación no Boletín Oficial da Provincia e será de aplicación a partir de dita data, permanecendo en vigor ata a súa modificación ou derrogación expresas.- Sada, 9 de setembro de 2009 O Alcalde, Asdo.: Abel López Soto